Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: A 47/2005. (V. 23.) FVM rendelet elõírásai alapján minden állattartó köteles a tenyészetében tartott állatokról naprakész létszámnyilvántartást vezetni. Ellenõrzés esetén a nyilvántartást be kell mutatni az ellenõrzést végzõ személynek.
Paragraph Index: 921

5. A KÉRELEM BENYÚJTÁSÁT KÖVETÕ TEENDÕK ÉS LEHETÕSÉGEK 5.1. Visszavonás – Visszavonási kérelem (K0709) A támogatási kérelmet az alábbi eseteket leszámítva bármikor vissza lehet vonni, amelynek következtében az igénylõ ugyanolyan helyzetbe kerül, mint amilyenben a támogatási kérelemnek a benyújtása elõtt volt. A kérelmet nem lehet visszavonni: – a helyszíni ellenõrzés elvégzéséig, ha a termelõ kapott értesítést a helyszíni ellenõrzésrõl, továbbá, ha az szabálytalanságot tárt fel; – ha az MVH a termelõt adminisztratív vagy helyszíni ellenõrzésen feltárt szabálytalanságról értesítette. A visszavonás kizárólag a K0709 Visszavonási kérelem formanyomtatványon fogadható el, amelyet az MVH területileg illetékes Megyei Kirendeltségéhez kell postán benyújtani. Fontos, hogy a visszavonási kérelem alá legyen írva, mert anélkül a visszavonási kérelem érvénytelen (az aláíró ugyanaz legyen, mint aki a kérelmet benyújtotta). 5.2. Módosítások – Módosító lap (K8101) Csak egy benyújtott K8100 Támogatási kérelem fogadható el. Újabb kérelem csak akkor fogadható el, ha a korábbi kérelem elõször visszavonásra kerül és az újabb kérelem a kérelembenyújtási idõszakon belül került benyújtásra. K8100 Támogatási kérelem kitöltésekor a legnagyobb körültekintéssel járjon el, mert a kérelem módosítására csak korlátozott lehetõség van. Ha bármilyen okból a birtokon tartási idõ alatt kevesebb állat található a gazdaságban, mint amennyirõl a kérelem szólt, akkor ezt mindenképpen be kell jelenteni az MVH-nak. A bejelentést a K8101 Módosító lapon lehet megtenni az állatlétszám megadásával. (Csak az eredetileg kérelmezett állatlétszámnál kisebb létszám fogadható el a módosításon.) Fontos! A kérelmezett állatlétszám csökkentésével járó módosításra bármikor lehetõség van, kivéve: – ha az MVH a termelõt adminisztratív vagy helyszíni ellenõrzésen feltárt szabálytalanságról értesítette; – ha a helyszíni ellenõrzés szabálytalanságot tárt fel, akkor a helyszíni ellenõrzésrõl szóló értesítés után, ha a termelõ kapott értesítést a helyszíni ellenõrzésrõl, illetve a helyszíni ellenõrzést követõen, ha értesítés nem volt. A fenti események után történõ bejelentést az MVH nem fogadja el, ebben az esetben, ha a helyszíni ellenõrzés során a gazdaságban megállapított állatlétszám kisebb, mint a kérelmen bejelentett állatok száma, akkor ez a támogatási összeg csökkentésével járó szankciót von maga után. 5.3. Hiánypótlás Ha a benyújtott kérelemben valamely adattal kapcsolatban az MVH hiányosságot fedez fel, akkor hiánypótlási felszólítást küld ki. A téves vagy hiányzó adat pótlására csak egy alkalommal hívja fel a kérelmezõ figyelmét. A hiánypótlás a felszólítás kézhezvételétõl számított 15 napon belül tehetõ meg. A hiánypótlás elfogadásának feltétele, hogy: – a hiánypótlást a felszólítás kézhezvételétõl számított 15 napon belül adja postára; – a hiánypótlást a megküldött hiánypótlási ûrlapon, vagy a kért melléklet megküldésével tegye meg (a hiánypótlásra történõ felszólítás szerint); – a hiánypótlás aláírása. Figyelem! Ha a hiánypótlást nem adja postára a felszólítás kézhezvételét követõ 15 napon belül az MVH-hoz, akkor az MVH a rendelkezésre álló adatok alapján hoz határozatot. Ennek következtében kérelme elutasításra is kerülhet. 5.4. Vis maior, rendkívüli körülmények – Vis maior bejelentõlap (K0708) Ha Ön vis maior vagy kivételes körülmények miatt nem tudja a Támogatási Kérelmét, illetve a hiánypótlását az MVH-hoz benyújtani, a vis maior vagy kivételes körülmény elfogadása esetén támogatási jogosultsága megmarad arra az idõszakra vonatkozóan, melyben az esemény bekövetkeztekor a követelményeknek megfelelt. Ha vis maior vagy kivételes körülmények miatt állatállományában változás következik be, ami miatt nem tud megfelelni a birtokon tartási követelményeknek, akkor a vis maior vagy kivételes körülmény elfogadása esetén a támogatható állatok száma annyi marad, mint amennyit a kérelmen bejelentett. A vis maior és kivételes körülmények eseteit a megfelelõ vonatkozó bizonyítékokkal együtt kell bejelenteni az erre rendszeresített K0708 Vis maior bejelentõlapon az MVH területileg illetékes megyei kirendeltségének (lásd 2. melléklet) a korlátozó körülmény bekövetkezésétõl számított 30 napon belül (az állatokat érintõ esemény esetén ez az esemény napjától számított 30 nap). A bejelentés elfogadásának feltétele, hogy: – a bejelentés alá legyen írva; 2008/22. szám H I V A T A L O S É R T E S Í T Õ – a vis maior vagy különleges körülményt igazoló bizonyítékokat csatolta; – a vis maior bejelentés idõben történt. A vis maior és kivételes körülménynek ismerhetõk el például a következõ esetek: – a termelõ halála; – a termelõ hosszan tartó szakmai munkaképtelensége; – az állatokat érintõ járványos betegség. 5.5. Helyszíni ellenõrzés Az MVH helyszíni ellenõrei értesítés nélkül vagy a termelõ értesítését követõen, ellenõrzést tarthatnak a termelõnél. Értesítést legfeljebb az ellenõrzés idõpontja elõtt 48 órával kaphat a termelõ. Az állattartó köteles együttmûködni az ellenõrzést végzõ személlyel. Az ellenõrzés része az állatok egyedi azonosítójának leolvasása, így elengedhetetlen a támogatásban érintett anyajuhállomány egyenként történõ megfogása. Az ehhez szükséges feltételeket a termelõnek kell biztosítani (állatok összegyûjtése, válogató folyosó, személyzet stb.). Az MVH helyszíni ellenõrei az állomány nyilvántartót („zöld könyv”) is ellenõrzik, tehát fontos, hogy az a helyszínen rendelkezésre álljon. Amennyiben az állatokat a termelõ más tenyészet egyedeivel közös nyájban tartja, akkor az ellenõrzés alkalmával azokat a többi állattól el kell különíteni, ellenkezõ esetben az ellenõrzést ki kell terjeszteni a többi érintett tenyészetre is. A helyszíni ellenõrzések során ellenõrzésre kerül, hogy az állattartó megfelel-e a jogcímben elõírt feltételeknek. Az ellenõrzés során ellenõrzési jegyzõkönyv készül, amelynek egy jóváhagyott példányát az ellenõrzött termelõ is megkapja. Figyelem! Ha helyszíni ellenõrzés szabálytalanságokat tár fel, az a támogatási összeg csökkentésével járó szankciót von maga után; ha a termelõ vagy a képviselõje megakadályozza a helyszíni ellenõrzés végrehajtását, az a támogatásból történõ kizárást eredményezi. 5.6. Szándékos félrevezetés A csalás a támogatásból történõ kizárást és közigazgatási bírság kiszabását vonja maga után. Ha kiderül, hogy a termelõ szándékosan hibás adatot adott meg, akkor kizárásra kerül az adott évi támogatásból, illetve ha szükséges, a termelõt még egyszer ki kell zárni a támogatásokból az elutasított kifizetés összegével megegyezõ mértékig. Ezt az összeget azon kifizetésekbõl kell levonni, amelyekre a termelõ a ténymegállapítás naptári évét követõ három naptári évben beadott kérelmei alapján jogosult. Figyelem! Ha a valóságnak nem megfelelõ nyilatkozatot tesz, az büntetõeljárást vonhat maga után. Az ellenõrzések során szándékos szabálytalanságnak minõsül, amennyiben az állattartó az MJSZ megbízottja által leigazolt anyajuhlétszámnál több állatra nyújtja be a támogatási kérelmet. A TÁMOGATÁS KIFIZETÉSE 5.7. Határozat a támogatási összegrõl Az MVH legkésõbb 2008. december 15-ig a kérelmet benyújtó termelõknek megküldi a 2008-as támogatási évre, az anyajuhtartás támogatására járó támogatási összeget tartalmazó határozatot. A határozatban szereplõ összeg az 5.10. pont alapján alkalmazott levonások következtében történõ csökkentés figyelembevételével kerül meghatározásra. 5.8. Kifizetés módja Kifizetés a kérelmet benyújtó termelõ Ügyfélregiszterben megadott bankszámlájára történik átutalással a határozat kiküldését követõen, legkésõbb 2009. április 30-ig. Ha nem adott meg bankszámlára vonatkozó adatokat az ügyfél-regisztráció során, vagy bármi változás történik az Ön által megadott banki adatokkal kapcsolatban, akkor a változást követõ 15 napon belül be kell jelenteni a változásokat az MVH-nál. 5.9. Jogosulatlan kifizetés és túlfizetés Amennyiben több támogatás került kifizetésre, mint amennyire a jogcím értelmében a termelõ jogosult lenne, akkor a többletet vissza kell fizetni. Az MVH értesítést küld arról, hogy mi a számítás alapja és mely módon kell a visszafizetésnek történnie. 5.10. Levonások 5.10.1. Szankció alkalmazása meg nem határozott állat miatt Ha a K8100 Támogatási kérelmen kérelmezett anyajuhok száma (kérelmezett állatlétszám), valamint az adminisztratív illetve a helyszíni ellenõrzés alapján meghatározott anyajuhok száma (meghatározott állatlétszám) között különbség mutatkozik, akkor a támogatási összeg az alábbiak szerint meghatározott csökkentési százalékot figyelembe véve csökken. H I V A T A L O S É R T E S Í T Õ 2008/22. szám A szankció során alkalmazott csökkentési százalék: a szabálytalan állatlétszámot (kérelmezett állatlétszám és a meghatározott állatlétszám különbsége) el kell osztani a meghatározott állatlétszámmal. A csökkentés mértékét meghatározza az említett csökkentési százalék nagysága: – ha csökkentési százalék nem több 10%-nál, akkor a támogatási összeg ezen meghatározott százalékkal csökken. – ha a csökkentési százalék több 10%-nál, de 20%-nál nem több, akkor a támogatási összeg ezen meghatározott százalék kétszeresével csökken. – ha a csökkentési százalék több 20%-nál, akkor nem jár támogatás. – ha a csökkentési százalék meghaladja az 50%-ot, a termelõtõl még egyszer le kell vonni a kérelmezett állatszám és a meghatározott állatszám közötti különbségét jelentõ szabálytalan állatlétszám alapján kiszámított támogatási összeg mértékéig. Ezt az összeget a naptári évet követõ három naptári évben benyújtott kérelmei alapján jogosult támogatási összegbõl kell levonni. Ha az összeg nem vonható le teljes mértékben a szóban forgó támogatásokból, a fennmaradó egyenleg törlõdik. 5.10.2. Szankció alkalmazása szándékosan elkövetett szabálytalanság miatt Amennyiben a kérelmezett állatlétszám és a meghatározott állatlétszám közötti eltérés szándékosan elkövetett szabálytalanság eredménye, támogatás nem jár, és – ha a szabálytalanság a kérelmezett állatlétszámból adódik, akkor a termelõtõl még egyszer le kell vonni a szabálytalan állatlétszám alapján számított összeget. – ha a szabálytalanság a tejtermelés tényével kapcsolatos, akkor a termelõtõl még egyszer le kell vonni azt az összeget, amit szankciószámítás után az anyajuhtartás támogatására kapott volna, ha a szabálytalanság nem szándékos lett volna. A fenti összegeket a termelõnek a naptári évet követõ három naptári évben benyújtott kérelmei alapján jogosult támogatási összegbõl kell levonni. Ha az összeg nem vonható le teljes mértékben a szóban forgó támogatásokból, a fennmaradó egyenleg törlõdik. 5.10.3. A tejértékesítési nyilatkozat valótlansága miatti szankció Tejértékesítés be nem jelentése esetén a támogatás összegét, amelyre a termelõ jogosult (tejértékesítés esetén járó csökkentett támogatás), csökkenteni kell ezen összeg és tejet nem értékesítõnek járó támogatási összeg különbségével. 5.10.4. Szankció alkalmazása ellenõrzés akadályoztatása miatt Ha a termelõ akadályozza az ellenõrzést, a kérelem elutasításra kerül. 5.10.5. Késedelmes benyújtás miatt alkalmazott levonás Késedelmes benyújtás (2008. május 22-e utáni postára adás) esetén a támogatás összege a késedelmes munkanaponként 1%-kal csökkentésre kerül. 5.10.6. Nyilvántartási és bejelentési kötelezettség megsértése miatt alkalmazott levonás Az állatokat az országon belüli két tenyészet közötti szállításuk esetén a juh ENAR rendelet szerinti szállítólevéllel kell kísérni. A szállítólevelet öt példányban kell kitölteni, melybõl egy példányt az indító tenyészet, egy példányt a fogadó tenyészet hét napon belül az országos számítógépes adatbázis részére köteles megküldeni. A juh ENAR rendelet 11. §-a szerinti nyilvántartási és bejelentési kötelezettség elõírásainak megsértése esetén, amennyiben az eltérés

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes